CELEX: 32017D0729
Language: hu
Date: 2017-04-20 00:00:00
Title: A Bizottság (EU) 2017/729 végrehajtási határozata (2017. április 20.) a Horvát Köztársaság által a Közösség tagállamainak kikötőibe érkező vagy onnan induló személyhajókon utazó személyek nyilvántartásáról szóló 98/41/EK tanácsi irányelv 9. cikkének (4) bekezdésével összefüggésben kérelmezett eltérésről (az értesítés a C(2017) 2437. számú dokumentummal történt)

25.4.2017   
            
            
               HU
            
            
               Az Európai Unió Hivatalos Lapja
            
            
               L 107/35
            
         A BIZOTTSÁG (EU) 2017/729 VÉGREHAJTÁSI HATÁROZATA
   (2017. április 20.)
   a Horvát Köztársaság által a Közösség tagállamainak kikötőibe érkező vagy onnan induló személyhajókon utazó személyek nyilvántartásáról szóló 98/41/EK tanácsi irányelv 9. cikkének (4) bekezdésével összefüggésben kérelmezett eltérésről
   
      
         (az értesítés a C(2017) 2437. számú dokumentummal történt)
      
   
   (Csak a horvát nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Közösség tagállamainak kikötőibe érkező vagy onnan induló személyhajókon utazó személyek nyilvántartásáról szóló, 1998. június 18-i 98/41/EK tanácsi irányelvre (1) és különösen annak 9. cikke (4) bekezdésére,
   mivel:
   
               (1)
            
            
               A 98/41/EK irányelv célja a személyhajókon tartózkodó utasok és személyzet biztonságának és mentési lehetőségeinek növelése, valamint a felkutatási és mentési tevékenységek hatékonyabb végrehajtása és a balesetek következményeinek hatékonyabb kezelése.
            
         
               (2)
            
            
               A 98/41/EK irányelv 5. cikkének (1) bekezdése előírja, hogy a tagállamok kikötőit elhagyó vagy az indulási ponttól húsz tengeri mérföldnél nagyobb távolságra eltávolodó minden személyhajóról bizonyos információkat közölni kell.
            
         
               (3)
            
            
               A 98/41/EK irányelv 9. cikkének (4) bekezdése értelmében a tagállamok kérhetik a Bizottságtól, hogy részben vagy egészben engedélyezzen eltérést a szóban forgó rendelkezés alkalmazásától.
            
         
               (4)
            
            
               2015. szeptember 3-i levelében a Horvát Köztársaság kérelmet nyújtott be a Bizottsághoz arra vonatkozóan, hogy eltérhessen a 98/41/EK irányelv 5. cikkének (1) bekezdésében meghatározott, a személyszállító hajókon közlekedő utasokra vonatkozó információk rögzítésére vonatkozó kötelezettség alkalmazásától a horvátországi szigeteket érintő egyes útvonalakon közlekedő valamennyi személyszállító hajó esetében.
            
         
               (5)
            
            
               2015. október 20-án a Bizottság további információkat kért a Horvát Köztársaságtól annak érdekében, hogy elvégezhesse a kérelem értékelését. 2016. május 18-án a Horvát Köztársaság benyújtotta válaszát és az eltérés iránti kérelmet módosította a következő útvonalak vonatkozásában: Zadar–Ist és Zadar–Olib útvonalak a Zadar–Premuda / Mali Lošinj kompvonalon; Split–Hvar, Hvar–Prigradica és Hvar–Korčula útvonalak a Korčula–(Prigradica)–Hvar–Split gyorshajóvonalon; Zadar–Ist és Zapuntel–Zadar útvonalak az Ist–Molat–Zadar gyorshajóvonalon; Split–Bol útvonal a Jelsa–Bol–Split gyorshajóvonalon; Split–Hvar útvonal a Split–(Milna)–Hvar gyorshajóvonalon; Split–Hvar útvonal a Lastovo–Vela Luka–Hvar–Split gyorshajóvonalon; Rijeka–Rab útvonal a Novalja–Rab–Rijeka gyorshajóvonalon; Split–Vela Luka útvonal a Lastovo–Vela Luka–Split kompvonalon; Split–Stari Grad útvonal a Split–Stari Grad kompvonalon; Vis–Split útvonal a Vis–Split kompvonalon; Mali Lošinj–Cres és Cres–Rijeka útvonalak a Mali Lošinj–Ilovik–Susak–Unije–Martinšćica–Cres–Rijeka gyorshajóvonalon; Premuda–Zadar útvonal az Olib–Silba–Premuda–Zadar gyorshajóvonalon; Vis–Split és Hvar–Split útvonalak a Vis–Hvar–Split gyorshajóvonalon; Dubrovnik–Sobra és Korčula–Lastovo útvonalak a Dubrovnik–Šipanska luka–Sobra–Polače–Korčula–Lastovo gyorshajóvonalon.
            
         
               (6)
            
            
               A Bizottság az Európai Tengerészeti Biztonsági Ügynökség (EMSA) segítségével a rendelkezésre álló információk alapján értékelte az eltérés iránti kérelmet.
            
         
               (7)
            
            
               A Horvát Köztársaság az alábbi információkat nyújtotta be: 1. a meghatározott útvonalakon a kétméteres hullámmagasságot elérő erős hullámzás előfordulási valószínűsége éves átlagban 10 % alatt van; 2. az eltérés iránti kérelem hatálya alá sorolandó hajók menetrend szerint közlekednek; 3. a szolgáltatás üzemeltetésének elsődleges célja a kieső távoli területeken élő közösségek szokásos közlekedési igényeinek kielégítése; 4. azon a tengerszakaszon, amelyen a személyhajók közlekednek, hajózást támogató parti rendszer és megbízható időjárás-előrejelző rendszer működik, valamint megfelelő és kielégítő felkutató- és mentőlétesítmények állnak rendelkezésre; 5. nincs olyan megfelelő védősáv-infrastruktúra, sem olyan, az utasok adatainak rögzítésére szolgáló kikötői létesítmény, amely megfelelne az utazások menetrendjének és a szárazföldi szállítással való összehangolásnak; valamint 6. az eltérés iránti kérelem a meghatározott útvonalakon közlekedő összes hajózási üzemeltetőre vonatkozna.
            
         
               (8)
            
            
               Az értékelés végeredménye azt mutatja, hogy az eltérés iránti kérelem jóváhagyásához minden feltétel teljesült.
            
         
               (9)
            
            
               Az e határozatban előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A Horvát Köztársaság által a 98/41/EK irányelv 9. cikkének (4) bekezdésének értelmében benyújtott alábbi útvonalakon mindkét menetirányban közlekedő, menetrend szerinti személyhajókon utazó személyek tekintetében az említett irányelv 5. cikkének (1) bekezdésében meghatározott információk rögzítésétől való eltérés iránti kérelmet a Bizottság jóváhagyja:
   
               1.
            
            
               Zadar–Ist és Zadar–Olib útvonalak a Zadar–Premuda / Mali Lošinj kompvonalon;
            
         
               2.
            
            
               Split–Hvar, Hvar–Prigradica és Hvar–Korčula útvonalak a Korčula–(Prigradica)–Hvar–Split gyorshajóvonalon;
            
         
               3.
            
            
               Zadar–Ist és Zapuntel–Zadar útvonalak az Ist–Molat–Zadar gyorshajóvonalon;
            
         
               4.
            
            
               Split–Bol útvonal a Jelsa–Bol–Split gyorshajóvonalon;
            
         
               5.
            
            
               Split–Hvar útvonal a Split–(Milna)–Hvar gyorshajóvonalon;
            
         
               6.
            
            
               Split–Hvar útvonal a Lastovo–Vela Luka–Hvar–Split gyorshajóvonalon;
            
         
               7.
            
            
               Rijeka–Rab útvonal a Novalja–Rab–Rijeka gyorshajóvonalon;
            
         
               8.
            
            
               Split–Vela Luka útvonal a Lastovo–Vela Luka–Split kompvonalon;
            
         
               9.
            
            
               Split–Stari Grad útvonal a Split–Stari Grad kompvonalon;
            
         
               10.
            
            
               Vis–Split útvonal a Vis–Split kompvonalon;
            
         
               11.
            
            
               Mali Lošinj–Cres és Cres–Rijeka útvonalak a Mali Lošinj–Ilovik–Susak–Unije–Martinšćica–Cres–Rijeka gyorshajóvonalon;
            
         
               12.
            
            
               Premuda–Zadar útvonal az Olib–Silba–Premuda–Zadar gyorshajóvonalon;
            
         
               13.
            
            
               Vis–Split és Hvar–Split útvonalak a Vis–Hvar–Split gyorshajóvonalon;
            
         
               14.
            
            
               Dubrovnik–Sobra és Korčula–Lastovo útvonalak a Dubrovnik–Šipanska luka–Sobra–Polače–Korčula–Lastovo gyorshajóvonalon.
            
         2. cikk
   Ennek a határozatnak a Horvát Köztársaság a címzettje.
   
      Kelt Brüsszelben, 2017. április 20-án.
      
         
            a Bizottság részéről
         
         Violeta BULC
         
            a Bizottság tagja
         
      
   
   
      (1)  HL L 188., 1998.7.2., 35. o.